Astro B.yond

**Astro B.yond** (digayakan pada logo sebagai **B.yond** dan sekarang dikenali sebagai **Astro B.yond HD Box**) ialah sebuah perkhidmatan televisyen satelit dan perkhidmatan berdefinisi tinggi (HDTV) pertama di Malaysia yang dibangunkan dan dikendalikan oleh Astro pada 11 Disember 2009. Pada pelancarannya, perkhidmatan ini telah dianggarkan menelan belanja kira-kira RM200 juta, termasuk kos pemasaran dan operasi kira-kira RM150 juta, sepanjang tahun kewangan akan datang, mendahului hasil dan pendapatan daripada perkhidmatan ini. Serta, ia merupakan sebuah cabang utama menggantikan set dekoder penyahrekod, Astro MAX yang dihentikan pada 10 Oktober 2010 berikutan dengan kontorversi dan kekurangan pada sistem.

Pada 31 Disember 2025, Astro mengumumkan bahawa perkhidmatan sokongan On-demand pada Astro B.yond akan dihentikan dan sokongan ini diteruskan di *[[Astro Connected Box|Connected Box]]* (Ultra Box dan Ulti Box) kerana peredaran zaman.

## Jenis Lainnya
### Astro B.yond PVR
Astro B.yond turut memperkenalkan perkhidmatan Rakaman Video Digital (DVR), tersedia melalui Perakam Video Peribadi (PVR) Astro B.yond dan pemacu cakera keras (**Hard Disk**) luaran yang disambungkan kepada penyahkod Astro B.yond.Astro B.yond PVR didatangkan dengan cakera keras 500GB terbina dan membolehkan pelanggan merakam sehingga dua program langsung pada masa yang sama, putar semula dan jeda TV langsung.  Perkhidmatan rakaman juga boleh didapati melalui Astro B.yond melalui pemacu cakera keras luaran yang serasi dan pengaktifan perkhidmatan rakaman oleh Astro.

Pada 14 Julai 2014, Samsung dan Astro membawakan pengalaman menonton definisi tinggi (HD) ke rumah rakyat Malaysia. Kotak PVR Astro B.yond terbaharu ialah Samsung GX-AS731SK yang dijenamakan semula.

### Astro B.yond IPTV
Pada April 2011, Astro B.yond memperkenalkan perkhidmatan televisyen Protokol Internet (IPTV) melalui kerjasama dengan Maxis Berhad untuk menyampaikan IPTV. Sejak Disember 2010, Astro menyediakan pelbagai pilihan saluran Astro dalam HD dengan rakaman video peribadi (PVR) dan perkhidmatan video atas permintaan (**On-Demand**)  yang dihantar melalui jalur lebar gentian Maxis.  Astro B.yond IPTV akan tersedia secara progresif di Lembah Klang dan Pulau Pinang.  Pada masa ini, Astro B.yond IPTV boleh didapati di 60 kondominium bertingkat tinggi di Mont Kiara, KLCC, Bangsar dan Pulau Pinang.

## Teknologi
Astro menggunakan teknologi DVB-S2 MPEG-4 untuk saluran HD, dan DVB-S MPEG-2 untuk saluran SD. Seiring dengan perkembangan teknologi, Astro memperkenalkan fungsi rakaman (PVR) dan video atas permintaan (**On-demand**) dengan sambungan Wi-Fi. Dengan PVR, pengguna boleh merakam rancangan kesukaan dan boleh ditonton pada bila-bila masa.

## Dekoder
Dekoder Astro B.yond HD Box ialah Pace DS-830NA, dan juga dekoder pertama Astro yang mampu menerima isyarat dari MEASAT-3 dan MEASAT-3A, di samping serasi DVB-S2. Dekoder ini tidak boleh berkongsi piring satelit dengan dekoder lain, kerana apabila ditukarkan ke frekuensi yang lebih tinggi untuk kandungan HD, dekoder SD yang sama piring satelitnya akan hilang isyaratnya.

Pada Mac 2021, Astro B.yond tidak lagi ditawarkan kepada pelanggan Astro baharu dan telah digantikan dengan Astro Ulti Box. Pelanggan lama bagaimanapun masih boleh terus menggunakan Astro B.yond namun mereka amat disyorkan untuk menaik taraf kepada Astro Ulti Box atau Ultra Box untuk 4K UHD.

## Saluran televisyen
Semua saluran telah dikemaskini pada 1 Mei 2026.

### Aneka Melayu

### Aneka India

### Aneka Cina

### Korea & Jepun

### Filem

### Pay-Per-View

### Berita

### Pembelajaran

### Kanak-kanak

### Aneka Inggeris

### Sukan

### Eksklusif di [[Astro Go|Astro GO]]

## Lihat juga
* Astro Malaysia Holdings
* Astro (televisyen satelit)
* Televisyen definisi tinggi
* Astro Connected Box

## Rujukan